2020 yilgi Superliga yangi mavsumi fevral oyi yakunida start oladi. Bu haqda PFL vakili Diyor Imomxo‘jayev telegramdagi sahifasida ma’lum qildi. «Superligada 2020 yilgi mavsum 28 fevral sanasida start oladi. 1-tur o‘yinlari 28-29 fevral hamda 1 mart kunlari bo‘lib o‘tadi. Qur’a marosimi va uning sanasi haqida keyinroq ma’lumot beriladi» - deya yozadi Diyor Imomxo‘jayev. Ma’lumot uchun, 2019 yilgi Superliga bahslari 8 mart kuni start olgandi.